Page:Coalman's courtship to the creel-wife's daughter (10).pdf/5

 5     Sawny. But mither I've been dreaming that I was married, an' in the bed aboon the bride; I wonder gin it be true? Od, I ne'er   got sic fun: what will't be, think ye? How auld am I mither? Do you think I could man a hissy yet? fegs I have a mind to try: but the saucy hissies will na hae me, I ken weel enough.

Mither. Say you lad, ay mony a hungry heart wad be blythe o' you; but there was never a sca'd Jockey but there was a scab- bed Jenny till him yet: dinna be scar'd lad.

Sawny. A hech, mither, l’se no be lordly an' I sud tak a beggar wife aff the hi' gate; but I'll tell ye something that I'm ay think- ing on, but ye maun na tell the neighbours, for the chiels wad aye jaw me wi't.

Mither. Wad I tell o' thee lad, I was tell o' mysel as soon.

Sawny. Do ye mind mither, that day I   gade to the Pans I came in by auld Mattie's    your countrywoman, the Fife wife, it cam' out o' the town ye cam frae, the wife that says Be-go laddies, I gade there, an she was unco kind, and made me fat brose out o' the lee side o' her kail-pot: there was baith beef and paunches in't; od they smell'd like ony haggis, and shined a’ like a gould fac'd